Adatbiztonság és Kriptográfia

Megbízható MarkMyProfessor alkalmazás a magyarországi felsőoktatásban

A rendszer funkciói:

A MarkMyProfessor célja, hogy a hallgatók különböző szempontok alapján pontozhassák a tanárokat, majd ezekből átlagot vonva képet kapjunk az illető teljesítményéről.

A rendszer hitelességének az alapja, hogy egy hallgató csak egy regisztrációval rendelkezhessen. Erre a legegyszerűbb megoldás az egész felület neptun/etr rendszerbe integrálása lenne. Amennyiben ez nem lehetséges, akkor a regisztrációt neptun kódhoz kellene kötni, itt viszont hitelesíteni kell a felhasználót a visszaélések elkerüléséhez.  
  
Ahhoz, hogy az átlagot és statisztikát ne lehessen manipulálni vagy torzítani, egyénenként mindenkinek csak egy lehetősége lenne pontozni/ szöveges véleményt alkotni (időkorlátos szerkesztési opcióval) oktató – tárgy páronként. Fontos, hogy csak azt pontozhatja a hallgató, akihez fel is vette az adott kurzust.  
  
A másik oldalról fontos a hallgató személyének a védelme. A rendszer látható és a felhasználók által hozzáfért felületének teljesen névtelenül és lenyomozhatatlanul kell működnie az esetleges negatív vélemények okozta retorzió elkerülésének érdekében. A véleményeket publikusan tároljuk, hiszen ezek alapján dönthet az érdeklődő az adott tanár mellett/ellen tárgyfelvételkor, de a nevet/ kódot / pontos időpontot nem szabad elérhetővé tenni, hiszen abból visszakereshető lenne az illető.  
  
Mint minden hasonló fórumon, itt is szükség lenne moderálásra. Ennek az oktatóktól/diákoktól függetlenül kell működnie, maguknak a moderátoroknak sem lehetne rálátásuk a felhasználókra, csak a véleményekre.

Valamint a külső érdeklődők számára regisztráció nélkül is lehetőséget kell teremteni a megtekintésére, felvételi jelentkezéskor egy hiteles oldalra alapozott döntés megkönnyítheti a diák életét. Ehhez segítség lehet intézményi / képzési / azonos tárgyankénti rangsorok, listák készítése is.

**„use-case”-ek hallgatói oldalról:**

* a hallgatott tárgyat oktatott tanárok pontozása/ szöveges vélemény kifejtése (opcionális)
* a már megadott pontszámok / vélemények böngészése

**„misuse-case”-ek hallgatói oldalról:**

* egy tanárról tárgyanként több vélemény leadása egy regisztrációval
* egy személy több regisztrációhoz fér hozzá / többször regisztrált

**„use-case”-ek oktatói oldalról:**

* oktatóként hiteles és őszinte visszajelzés érkezik a munkájáról, amit hasznosíthat a jövőben
* intézményként a jó oktatásra adott pozitív visszajelzés a legjobb reklám (és nem kerül plusz befektetésbe), amivel nagyobb érdeklődést támaszthat a jövőben a meghirdetett képzésekre

**„misuse-case”-ek oktatói oldalról:**

* oktatóként a negatív vélemények eltávolítása / szerkesztése, a véleményezőt nem érheti pozitív/negatív elbírálás a véleménye miatt (ez aláásná a hitelességet)
* az intézmény/rendszer üzemeltető sem befolyásolhatja a statisztikákat, senkinek a nyomására sem